VCOM กำไรโตต่อเนื่อง
จากนี้ต่อไป VCOM ยังคงเป็นหุ้นที่น่าลงทุน เพราะด้วยแผนการขยายผลิตภัณฑ์ทั้งในธุรกิจ I-SECURE บวกกับธุรกิจเดิมในประเทศไทยและเมียนมา
จากนี้ต่อไป VCOM ยังคงเป็นหุ้นที่น่าลงทุน เพราะด้วยแผนการขยายผลิตภัณฑ์ทั้งในธุรกิจ I-SECURE บวกกับธุรกิจเดิมในประเทศไทยและเมียนมา
23 ส.ค. 2562

คุณค่าบริษัท
จากนี้ต่อไป บริษัท วินท์คอม เทคโนโลยี จำกัด (มหาชน) หรือ VCOM ยังคงเป็นหุ้นที่น่าลงทุน ! เพราะด้วยแผนการขยายผลิตภัณฑ์ทั้งในธุรกิจ I-SECURE บวกกับธุรกิจเดิมในประเทศไทยและเมียนมา ประกอบกับการขยายตลาดไปในกัมพูชาเพื่อเพิ่มสัดส่วนรายได้จากต่างประเทศมากขึ้น
อีกทั้งในช่วงครึ่งปีหลังคาดได้รับอานิสงส์จากงานประมูล Megaproject ที่เกี่ยวข้องกับกลุ่ม IT ต่างๆ คาดหนุนกำไรในช่วง 3 ปีนี้ (2562-2564) โตต่อเนื่องปีละ 21.6%
ขณะที่ทางนักวิเคราะห์ปรับเพิ่มสมมติฐานในปี 2562 ดังนี้ 1) ปรับเพิ่มรายได้จากการขายและบริการเป็น 1,916 ล้านบาท (เพิ่มจากเดิม 14.2%) จากการรับรู้รายได้ที่สูงขึ้น (บริษัทตั้งเป้ารายได้ 2,300 ล้านบาทในปีนี้)  2) ปรับเพิ่มอัตรากำไรขั้นต้นเป็น 18.8% จากเดิมที่ 15.6% จากมาร์จิ้น I-SECURE ที่ดีกว่า และ 3) ปรับเพิ่ม SG&amp;A/Sales เป็น 13.4% จากเดิมที่ 10.5% โดยหลักมาจากค่าใช้จ่ายในการบริหารที่เพิ่มขึ้นของ I-SECURE
ดังนั้นภายใต้ผลดังกล่าวประมาณการใหม่ปี 2562 คาด VCOM จะมีกำไรสุทธิ 75 ล้านบาท เติบโต 29.1% จากงวดเดียวกันของปีก่อน
อีกทั้งเป็นการสะท้อนหลังจากผลการดำเนินงานงวดไตรมาส 2/2562 และงวด 6 เดือนแรกที่ประกาศออกมาผลกำไรสุทธิเติบโตก้าวกระโดด
โดยผลการดำเนินงานไตรมาส 2 สิ้นสุดวันที่ 30 มิถุนายน 2562 บริษัทมีรายได้จากการขายและบริการขยับขึ้นมาอยู่ที่ 530.27 ล้านบาท จากงวดเดียวกันของปีก่อน 412.10 ล้านบาท สาเหตุหลักมาจากการขายในกลุ่ม CLM เพิ่มขึ้นประมาณ 26.73 ล้านบาท และได้นำรายได้ของบริษัท ไอ-ซีเคียว จำกัด มารวมด้วยจำนวน 45.14 ล้านบาท  รวมถึงรายได้จากการบริการในประเทศที่เพิ่มขึ้น รวมทั้งได้นำรายได้ของบริษัท ไอ-ซีเคียว จำกัด มารวมด้วยจำนวน 26.57 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 30.73 ล้านบาท หรือ 0.10 บาทต่อหุ้น จากงวดเดียวกันของปีก่อนมีกำไรสุทธิ 12.37 ล้านบาท หรือ 0.04 บาทต่อหุ้น
ส่วนผลการดำเนินงานงวด 6 เดือน สิ้นสุดวันที่ 30 มิถุนายน 2562 บริษัทมีรายได้จากการขายและบริการขยับขึ้นมาอยู่ที่ 902.37 ล้านบาท จากงวดเดียวกันของปีก่อน 676.55 ล้านบาท ส่งผลให้บริษัทมีกำไรสุทธิ 39.19 ล้านบาท หรือ 0.13 บาทต่อหุ้น จากงวดเดียวกันของปีก่อนมีกำไรสุทธิ 16.56 ล้านบาท หรือ 0.06 บาทต่อหุ้น
ทั้งนี้จากปัจจัยบวกส่งผลให้ บล.เออีซี แนะนำ “ซื้อ” ราคาเป้าหมาย 3.68 บาท/หุ้น
…
ผู้ถือหุ้นรายใหญ่
รายชื่อกรรมการ